Normal (vuoden 2003 elokuva)

Normal on Jane Andersonin ohjaama ja käsikirjoittama yhdysvaltalainen televisioelokuva vuodelta 2003. Normal on genreltään draama, ja sen pääosissa ovat Jessica Lange ja Tom Wilkinson, jotka saivat rooleistaan Emmy- että Golden Globe -ehdokkuudet. Jane Anderson laati käsikirjoituksen oman näytelmänsä, Looking for Normalin, pohjalta. Normal kertoo aviomiehestä ja kahden lapsen isästä, joka ilmoittaa perheelleen suunnitelmastaan mennä sukupuolenkorjausleikkaukseen, joka muuttaa heidän kaikkien elämän pysyvästi. Vaikka HBO tuotti Normalin televisioelokuvana, se valittiin vuoden 2003 Sundancen elokuvajuhlille, joilla elokuva sai ensi-iltansa. Normal sai ilmestyessään kriitikoilta ylistävät arvostelut ja sai useita palkintoehdokkuuksia, kuten kolme Golden Globe- ja kuusi Primetime Emmy -ehdokkuutta. ==Juoni== Roy (Tom Wilkinson) ja Irma Applewood (Jessica Lange) ovat onnellisesti naimisissa ja asuvat illinoisilaisessa maalaiskaupungissa. He juhlivat 25-vuotishääpäiväänsä, kun yhtäkkiä Roy pyörtyy. Kun Roy palaa tajuihinsa, hän tietää, että hänen elämänsä täytyisi muuttua. Roy tunnustaa Irmalle olevansa nainen miehen ruumiissa ja haluavansa sukupuolenvaihdosleikkaukseen, jonka jälkeen vaihtaisi nimensä Ruthiksi. Uutinen tulee järkytyksenä Irmalle ja koko pienelle uskonnolliselle yhteisölle. Royn on paljastettava uusi elämänsuunnitelmansa ja kohdattava kollegansa ja ystävänsä sekä omat lapsensa – ja heidän on kohdattava hänet. Mitä tapahtuu tällaisen muutoksen myötä kaupungille, tehtaalle, onnelliselle avioliitolle ja perheelle? ==Näyttelijät== ==Tuotanto== Normal kuvattiin Wisconsinsin Racinessa ja Illinoisin eri kaupungeissa, kuten DeKalbissa, Elginissä, Earlvillessä ja Rochellessa. Kohtauksessa, jossa Roy tappelee työpaikallaan, Tom Wilkinson näytteli kylkiluu murtuneena. Hän oli liukastunut ja kaatunut ravintolassa edellisenä iltana. ==Julkaisu ja vastaanotto== Normal esitettiin ensimmäistä kertaa Sundancen elokuvajuhlilla 21. tammikuuta 2003. Sundancen jälkeen HBO-kanava esitti Normalin 16. maaliskuuta 2003. Suomessa Normal julkaistiin suoraan DVD:lle 11. helmikuuta 2005. HBO julkaisi televisioelokuvan DVD:lle ensimmäisen kerran 7. lokakuuta 2003, minkä jälkeen Warner Bros. on julkaissut siitä myös omat julkaisunsa vuosina 2004 ja 2012. Normal julkaistiin Suomessa uudestaan DVD:nä vuonna 2013. Ilmestyessään Normal sai kriitikoilta ylistävät arvostelut. Rotten Tomatoes -sivuston mukaan kriitikoiden arvosteluista täydet sata prosenttia on myönteisiä perustuen kuuteen ammattilaiskriitikon arvosteluun. ==Palkinnot ja palkintoehdokkuudet== Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Vuosi Palkinto Kategoria Ehdokas Tulos 2003 Primetime Emmy -palkinto Paras maskeeraus minisarjassa tai televisioelokuvassa (ei-proteesi) Hallie D’Amore Linda Melazzo Dorothy J. Pearl 2003 Primetime Emmy -palkinto Paras televisioelokuva Cary Brokaw Lydia Dean Pilcher 2003 Primetime Emmy -palkinto Paras käsikirjoitus minisarjassa, televisioelokuvassa tai erikoisjaksossa Jane Anderson 2003 Primetime Emmy -palkinto Paras miespääosa minisarjassa tai televisioelokuvassa Tom Wilkinson 2003 Primetime Emmy -palkinto Paras naispääosa minisarjassa tai televisioelokuvassa Jessica Lange 2003 Primetime Emmy -palkinto Paras mainos Antoine Tinguely Jasmine Jodry Jakob Trollbeck Laurent Fauchere 2003 Casting Society of America: Artios-palkinto Paras näyttelijöiden valitseminen televisioelokuvaan Linda Lowy Jane Alderman 2004 Golden Globe Paras minisarja tai televisioelokuva 2004 Golden Globe Paras naispääosa minisarjassa tai televisioelokuvassa Jessica Lange 2004 Golden Globe Paras miespääosa minisarjassa tai televisioelokuvassa Tom Wilkinson 2004 Directors Guild of America -palkinto Paras ohjaus televisioelokuvassa Jane Anderson 2004 GLAAD Media -palkinto Paras televisioelokuva tai minisarja 2004 Gracie Allen -palkinto Paras naispääosa draamaelokuvassa Jessica Lange 2004 Hollywood Makeup Artist and Hair Stylist Guild -palkinto Paras kampaus minisarjassa tai televisioelokuvassa Bunny Parker Tony Mirante Linda De Andrea 2004 Hollywood Makeup Artist and Hair Stylist Guild -palkinto Paras maskeeraus minisarjassa tai televisioelokuvassa Hallie D’Amore Linda Melazzo Dorothy J. Pearl 2004 PGA-palkinto Paras tuotto televisioelokuvassa Cary Brokaw Lydia Dean Pilcher 2004 Satellite-palkinto Paras televisioelokuva 2004 Satellite-palkinto Paras naispääosa minisarjassa tai televisioelokuvassa Jessica Lange 2004 Satellite-palkinto Paras miespääosa minisarjassa tai televisioelokuvassa Tom Wilkinson 2004 Writers Guild of America -palkinto Paras sovitettu käsikirjoitus Jane Anderson ==Lähteet== ==Aiheesta muualla== * Normalin viralliset sivut * Normalin traileri * * * * Normal Rotten Tomatoes -sivustolla * Normal TCM Movie Databasessa Luokka:Vuoden 2003 yhdysvaltalaiset elokuvat Luokka:Yhdysvaltalaiset televisioelokuvat Luokka:Vuoden 2003 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset näytelmiin perustuvat elokuvat